Fiifi Fiavi Kwetey

**Fiifi** **Fiavi Kwetey** (bɛ dɔɣi o la 2 June 1967) ka o nyɛ Ghana nira mini gbɔŋ ŋmara zaŋ ti National Democratic Congress. O nyɛla jintɔri kuro ŋun di jintɔri tali buyi zuɣu n-ti Ketu South constituensi din be Ghana. O daa nyɛla "Propaganda secretary" n zaŋ ti National Democratic Congress (NDC).

## O piligu mini shikuru baŋsim bɔhimbu
Bɛ dɔɣi la Kwetey Hohoe amaa ka o yina Nogokpo, di zaa nyɛla tiŋa shɛŋa din be Volta Region, Ghana. O chaŋ la shikuru Bishop Herman College din be Kpando yuuni 1987, ni ka o daa deei "O level" shɛhira gbɔŋ. O daa tirisi tooni n chaŋ Achimota School n-ti deei "A level" shɛhira gbɔŋ. O mali la "Bachelor of Arts in Economics and Psychology" shɛhira gbɔŋ shɛli o ni deei University of Ghana. Yuuni 1994, o daa dee Diplômes de la Chambre de Commerce et d'industrie de Paris (CCIP) (Chamber of Commerce and Industry's Higher Diploma, Paris). Kwetey deei "B.A HONS" shɛhira gbɔŋ University of Ghana

## Tuma
O ni naai universiti, Kwetey niŋ la o "national service" jintɔri duu bini din gbaai Anashaara goli October 1993 zaŋ chaŋ Anashaara goli July 1994. O ni daa naai lala tuma ŋɔ o daa chaŋ "Financial Analyst and a stockbroker" din be "Investment Banking firm", Strategic African Securities Ltd Anashaara goli July 1995. Yaha o daa lahi chaŋ CDH Financial Holdings Ltd n-ti niŋ "Funds Manager", "Investment Analyst" ni "Stockbroker" bini din gbaai Anashaara goli April yuuni 1998 zaŋ chaŋ Anashaara goli February yuuni 2002, ka lahi nyɛ karimba n zaŋ ti "financial Courses" shɛŋa Ghana Stock Exchange.

## Siyaasa
O ni daa be university, Kwetey daa nyɛla shikuru bihi toondana, ka nyɛ daanbalo n zaŋ ti National Democratic Congress kparibɔɣu University of Legon Campus. Anashaara goli December 2005, Kwetey daa yina n-ti zani "national NDC executive" ka da di n leei "chief communicator" zaŋ ti NDC. o ni daa nyɛ "chief communicator" ka paati maa bɔli li "Propaganda Secretary", o daa ŋmari la o nyintahi paati nima din pahi maa bɛma ni ka duhiri o paati yuli salo ni. Lala zaashee ŋɔ, "Propaganda Secretary" daa nyɛla bɛ ni labi mali shɛli n bɔli li "National Communications Officer".

### Deputy Minister for Finance
Yuuni 2009, Kwetey daa nyɛla John Atta Mills ni daa piigi so ni o niŋ "deputy Minister for Finance" n-ti Kwabena Duffuor ŋun daa nyɛ "Minister for Finance". O daa pɔ pɔri n kpe wɔfisi Anashaara goli April 2009 bɛ ni daa bɔhi o bɔhisi jintɔri duu n naai nyaaŋa. O daa zala lala zaashee ŋɔ zaŋ hali ni Anashaara goli January 2013.

### Jintɔri tali
Yuuni 2012, Kwetey daa di Ketu South National Democratic Congress "primaries" ni o ani n-ti yuuni 2012 Jintɔri tali piibupiibu. O daa di la "primaries" maa ni vooti kalinli kɔbisinahi ni ata (403 votes) ka ŋun daa nyɛ jintɔri lala saha, Albert Ziga nya vooti kalinli pihiyɔbu, ŋun daa dɔni buta zuɣu, ka Raphael Alorwu ŋun daa nya vooti pihinii ni ayi (82 votes), ka Nyphson Agbagedy gba nya vooti kalinli pihita. Kwetey daa di  Ketu South jintɔri tali piibu piibu ni vooti kalinli tuhi pisopɔin ni ayopɔin, ni kɔbisinii ni pihita ni ayopɔin (77,837 votes) ka di zani n-ti vaabu 88.92% vooti kalinli din daa niŋ puuni, ka Godwin Yayra Nkuawu ŋun daa zani n-ti New Ptriotic party nya vooti kalinli tusaanahi, mi kɔbigu ni pishi ni ayi (4,122 votes) ka di zani n-ti vaabu 4.71%.

Yuuni 2015, Fiifi Kwetey daa lahi zani n-ti National Democratic Congress jintɔri tali Ketu South constituensi yuuni 2016 jintɔri tali piibu piibu ni. O daa di "primaries" ni vooti kalinli tuhi pinaanahi, ni kɔbisiyɔbu ni pia (146,10 votes) ka di zani n-ti vaabu 86.13% , ka Sylvanus Amedorme mi daa nya vooti kalinli tuhili ni kɔbisita ni pisopɔin ni anu (1,375 votes) ka Famous Kuadugah, nya vooti aklinli kɔbisiyɔbu ni pihita ni ayopɔin (637 votes) Denu din be Volta Region.

Bɛ daa lahi labi n piigi o yuuni 2016 piibipiibu ni, ni o niŋ jintɔra n zaŋ ti Ketu South buyi zuɣu Ghana jintɔri duu o ni daa nya vooti kalinli tuhi pihinahi ni anii, ni kɔbisiyopɔin ni pishi ni ata (48,723 votes) ka di zani n-ti vaabu 65.47% vooti kalinli din daa niŋ maa puuni, ka Jim Yao Morti ŋun daa zani o gama zuɣu nya vooti kalinli tuhi pia ni anii, ni kɔbisiyɔbu ni pihinahi ni ata (18,643 votes) ka di zani vaabu 25.04% zaani. Jim Yao Morti da na nyɛla ŋun be NDC ka daa bi nya nasara NDC bɔhisi bɔhibu ni ka daa lahi nyɛ bɛ ni na ti so vuhim ka o daa yina n-ti zani o gama zuɣu.

### Minister of State
Kwetey nyɛla tiŋgbani zuɣulana John Dramani Mahama ni daa piigi so "Minister of State" ka o tum n-ti "Financial and Allied Institutions" Anashaara goli February 2013. O tuma daa nyɛla o laɣim tum ni "finance ministry" zaŋ chaŋ tiŋgbani zuɣulana wɔfisi ni ka tooi lihiri ka tabiri sɔŋdi "financial and allied institutions". O ni daa tum di ni o daa kpa komitii din mali niriba anu n zaŋ ti National Pension Regulatory Authority (NPRA) ni bɛ lihi zaŋ chaŋ yuma ata haŋkali zilinli lɛbu ni "Swiss Government. "Swiss government" ti la Ghana Gɔmnanti liɣiri din kalinli yiɣisi 2.4million ni o sɔŋsi kpamaba ka bɛ yɛligi bɛ baŋsim.

### Minister of Food and Agriculture
O daa za la lala zaashee ŋɔ hali ka naan yi ti wuɣi nuu n leei Minister of Food and Agriculture n zani Clement Kofi Humado zaashee. O tuma "finance" tali i daa nyɛla o kpaŋsi ka Ghana pukarilim yaɣili yihi bindira pam na ka booi binyɛra ʒi n yi tiŋgbani shɛŋa ni n kpe na ka kpaŋsi bindira ʒi n kpe tiŋgbani shɛŋa ni. O daa b~ri ni o niŋla pukparilim yaɣili ka di niŋ daabiligu yaɣili n gari dibu.

O daa lahi niŋ Minister for Transport di ni daa niŋ ka Mrs. Dzifa Ativor wuɣi o nuu zaŋ chaŋ "GHS 3.6m bus re-branding" kontraaji polo

## Maŋmaŋa biɛhigu
O paɣa n-nyɛ Naomi Kwetey ka bɛ mali bihi anahi.

## Anti-Muslim comment

O ni daa nyɛ "propaganda secretary" n-ti NDC mini ŋun saɣisi Rawlings, Fiifi Kwetey yuuni 2007, o daa di alizama o mini "US embassy officials" alizama ni n yɛli "Di ku ka ni Musulimi lee Republic of Ghana tiŋgbani zuɣulana". O daa lahi chaŋ tooni n-ti yɛli "Di ni niŋ ka Ghana nima pam ku saɣi n-ti din bɔŋɔ polo ni la, Musulimi ku tooi niŋ Ghana tiŋgbani zuɣulana". O daa kahigi li mi n doli US diplomatic cables linkibu yuuni 2010, o alizama maa daa yiɣisi Ghana Musulinoma suhuri ka bɛ yɛli ni o labi n taɣi o yɛltɔɣa maa ka tim sandaani. Zaŋ kana Anashaara goli March 2015, o na nyɛla ŋun na yɛn tim sandaani n-ti Musulinima.

## Lihimi mpahi
*NDC politicians
* Ketu South Constituency

## Kundivihira